# Abashiri

Abashiri (網走市, Abashiri-shi) és una ciutat i municipi de la subprefectura d'Okhotsk, a Hokkaido, Japó. Abashiri és, a més, la capital de la subprefectura d'Okhotsk, tot i que el municipi més poblat d'aquesta n'és Kitami. La ciutat és coneguda per la presó d'Abashiri, una presó d'alta seguretat construïda a l'era Meiji.

## Geografia

La ciutat d'Abashi es troba a la part oriental de la subprefectura d'Okhotsk, a 50 quilòmetres a l'est de Kitami. No n'hi han altes muntanyes, però hi han diversos turons. El riu Abashiri passa per la ciutat i existeixen tres llacs, el llac Abashiri, el llac Notoro i el llac Tōfutsu. Aquests llacs juntament amb el mont Tento pertanyen al parc quasi nacional d'Abashiri. El terme municipal d'Abashiri limita amb els de Kitami a l'oest, Ōzora al sud i Koshimizu a l'est.

### Clima

Abashiri té un clima humit continental amb estius càlids, com la majoria de Hokkaido. Tot i la reputació de fred extrem de la zona, Abashiri no és realment el municipi més fred de Hokkaido, sent menys fred que Obihiro a l'hivern i més càlid en estiu que Nemuro o Kushiro. Abashiri és el municipi amb menys precipitacions del Japó degut a la mar d'Okhotsk i el seu gel a la deriva. A més, això fa que Abashiri rebi menys sol que la costa nord-est des que comencen les fortes nevades i la boira, quant la corrent d'Oyashio és més forta. Durant l'hivern, quan el llac Abashiri es congela, la boira és comuna. El port d'Abashiri tanca quan la mar es congela.

## Història
### Cronologia

* 1872, març: Es crea el poble d'Abashiri, donant nom al districte d'Abashiri, a la província de Kitami.
* 1875: El nom del municipi, Abashiri, abans escrit en katakana (アバシリ村), passa a ser escrit en kanji (網走村) amb la mateixa pronunciació.
* 1902: Els pobles d'Abashiri, Kitami, Isani i Nikuribake, tots pertanyents al districte d'Abashiri, funden la nova vila d'Abashiri.
* 1915: Abashiri absorbeix els pobles de Notoro i Mokoto.
* 1921: El poble de Memanbetsu, posteriorment vila i fusionat el 2006 amb Ōzora, es segrega.
* 1931: Es modifica la frontera amb el municipi de Memanbetsu.
* 1947: L'11 de febrer el poble de Higashimokoto, fusionat amb Ôzora el 2006, es segrega. La vila d'Abashiri és ascendida a la categoria de ciutat.
* 2006: Es crea a l'est d'Abashiri el nou municipi d'Ôzora, fruit de la fusió de diversos pobles i viles que van formar part d'Abashiri en el passat.

## Transport
### Ferrocarrils

* Companyia de Ferrocarrils de Hokkaidō (JR Hokkaidô)
** Estació d'Abashiri
** Estació de Yobito
** Estació de Katsuradai
** Estació de Masuura
** Estació de Mokoto
** Estació de Kitahama

## Agermanaments

* Port Alberni, Colúmbia Britànica, Canadà.

## Referències

* ↑ «北海道網走市 - Yahoo!マップ», 25-05-2024. Arxivat de l'original el 2024-05-25. [Consulta: 30 setembre 2024].
* ↑ «Abashiri Prison Museum» (en anglès). [Consulta: 30 setembre 2024].
* ↑ «Abashiri Climate Abashiri Temperatures Abashiri Weather Averages».
* ↑ «Còpia arxivada». Arxivat de l'original el 2017-10-30. [Consulta: 2 juliol 2020].
* ↑ «Abashiri». A: Bernard Johnston. Collier's Encyclopedia. I A to Ameland. First. Nova York, NY: P.F. Collier, 1997, p. 7.
* ↑ «Sister city of Abashiri». Arxivat de l'original el 2015-09-23. [Consulta: 2 juliol 2020].